b'\n_START_ARTICLE_\nGlavni obavje\xc5\xa1tajni odjel (Jordan)\n_START_SECTION_\nPovijest\n_START_PARAGRAPH_\nGlavni obavje\xc5\xa1tajni odjel je osnovan 1952. godine kao Glavni istra\xc5\xbeni odjel i pod tim imenom je djelovao sve do 1964. godine kada je usvojeno dana\xc5\xa1nje ime._NEWLINE_Ravnatelj GID-a se imenuje kraljevskim dekretom nakon odluke koje donovi Vije\xc4\x87e ministara, jordanska Vlada._NEWLINE_GID je bio klju\xc4\x8dan u o\xc4\x8duvanju unutarnje sigurnosti Jordana nakon sukoba Jordana pod vodstvom kralja Husseina I. i Palestinske oslobodila\xc4\x8dke organizacije pod vodstvom Yassera Arafata od 1970. do 1971. godine koja je rezultirala izbacivanjem PLO-a sa jordanskog teritorija nazvanom Crni rujan (eng. Black September). GID je sprije\xc4\x8dio mnogobrojne teroristi\xc4\x8dke napade na jordanskom tlu. _NEWLINE_I prije ameri\xc4\x8dkog Rata protiv terorizma i teroristi\xc4\x8dkih napada 11. rujna u New Yorku, Jordanci su se pokazali kao klju\xc4\x8dni parter Amerikancima u sprje\xc4\x8davanju terorizma._NEWLINE_Po\xc4\x8detkom 2000-ih Jordanska obavje\xc5\xa1tajna slu\xc5\xbeba je otkrila teroristi\xc4\x8dki plan velikih razmjera za napad na desetke hotela diljem Jordana i SAD-a. Jordan je odmah prenio informacije Amerikancima, a napadi su bili onemogu\xc4\x87eni u obje zemlje. GID je upozorio Sjedinjene Dr\xc5\xbeave na predstoje\xc4\x87e napade 11. rujna. Krajem ljeta 2001., Jordanska obavje\xc5\xa1tajna slu\xc5\xbeba presrela je poruku da je u SAD-u planiran veliki napad i da \xc4\x87e se koristiti zrakoplovi. U poruci je tako\xc4\x91er otkriveno da je operacija bila pod kodnim nazivom "Veliko vjen\xc4\x8danje", koja se doista pokazala kao kodna oznaka za teroristi\xc4\x8dki napad 11. rujna. Poruka je proslije\xc4\x91ena ameri\xc4\x8dkim obavje\xc5\xa1tajnim slu\xc5\xbebama putem nekoliko kanala. _NEWLINE_\xc4\x8cak 100-ak zatvorenika Al-Kaide je pro\xc5\xa1lo kroz zatvor Mukhabarat u Al Jafru u ju\xc5\xbenoj pustinji Jordana. Me\xc4\x91u njima su neki od najve\xc4\x87ih ulova u ratu protiv terorizma: \xc5\xa1ef Al Kaide Khalid Shaikh Mohammed i \xc5\xa1ef Perzijskog zaljeva Abd al-Rahim al Nashiri. Oslanjanje ameri\xc4\x8dkih obavje\xc5\xa1tajnih slu\xc5\xbebi na jordanske kolege dijelom je nastalo zbog odbojnosti obiju zemalja prema islamskom radikalizmu. Vjeruje se da je njihova suradnja pomogla ugu\xc5\xa1iti pobunu Al-Qaide u Iraku i eliminirati teroristi\xc4\x8dke majstore poput Abu Musaba al Zarqawija. _NEWLINE_\xc4\x8cinjenica da CIA povjerava svoje najva\xc5\xbenije zatvorenike Jordanu govori mnogo o odnosu Washingtona s arapskim partnerima u ratu protiv terorizma. Uistinu, neopjevani junaci u naporima protiv Al Qaede bili su ameri\xc4\x8dki prijatelji u muslimanskom svijetu. Egip\xc4\x87ani i Sjevernoafrikanci imaju visoke ocjene, ali Jordan se pokazao kao tajno oru\xc5\xbeje. "U mjeri u kojoj je itko bio u\xc4\x8dinkovit, Jordanci su bili", ka\xc5\xbee biv\xc5\xa1i visoki du\xc5\xbenosnik ameri\xc4\x8dke obavje\xc5\xa1tajne slu\xc5\xbebe. "Oni su poput sva\xc4\x8dijeg omiljenog ro\xc4\x91aka". _NEWLINE_Tradicionalno bliske veze izme\xc4\x91u CIA-e i jordanske \xc5\xa1pijunske agencije, oja\xc4\x8dane nakon napada od 11. rujna 2001., povremeno su poticale tvrdnje skupina za ljudska prava da Jordan slu\xc5\xbei kao zamjenski zatvorski \xc4\x8duvar i ispitiva\xc4\x8d za ameri\xc4\x8dke obavje\xc5\xa1tajne agencije. U posljednje dvije godine, suo\xc4\x8dene s novim prijetnjama u Afganistanu i Jemenu, Sjedinjene Dr\xc5\xbeave ponovno su pozvale saveznika za pomo\xc4\x87, kazali su sada\xc5\xa1nji i biv\xc5\xa1i du\xc5\xbenosnici obiju zemalja._NEWLINE_Jamie Smith, biv\xc5\xa1i \xc4\x8dasnik CIA-e koji je radio u pograni\xc4\x8dnom podru\xc4\x8dju u godinama neposredno nakon Invazije SAD-a na Afganistan o GID-u ka\xc5\xbee: "Oni poznaju negativca ... kulturu, njegove suradnike, i vi\xc5\xa1e od bilo koga o mre\xc5\xbei kojoj pripada". Jordanci su bili posebno cijenjeni zbog svoje vje\xc5\xa1tine u ispitivanju zarobljenika i kultiviranja dou\xc5\xa1nika, zahvaljuju\xc4\x87i nenadma\xc5\xa1noj "stru\xc4\x8dnosti s radikaliziranim militantnim skupinama i \xc5\xa1iitskoj / sunitskoj kulturi", rekao je Smith._NEWLINE_Ipak, unato\xc4\x8d presudnoj ulozi Jordana, du\xc5\xbenosnici obiju zemalja inzistirali su na tome da njegovo sudjelovanje ostane prakti\xc4\x8dki nevidljivo, djelomi\xc4\x8dno kako bi se izbjeglo ugro\xc5\xbeavanje polo\xc5\xbeaja Ammana me\xc4\x91u drugim muslimanskim zemljama u regiji, priop\xc4\x87ili su biv\xc5\xa1i obavje\xc5\xa1tajni du\xc5\xbenosnici._NEWLINE_Ravnatelj Glavnog obavje\xc5\xa1tajnog odjela od 2000. do 2005. general Saad Khair je opisan kao jedan od najve\xc4\x87ih me\xc4\x91u arapskim obavje\xc5\xa1tajnim \xc4\x8dasnicima svoje generacije. Vodio je niz majstorski izvedenih operacija protiv palestinskih teroristi\xc4\x8dkih organizacija i kasnije Al Quaide. On je postavio standarde kako se to radi, rekao je biv\xc5\xa1i agent CIA-e koji je s njim blisko sura\xc4\x91ivao. George Tenet, ravnatelj CIA-e od 1996. do 2004. je na pitanje novinara koja strana obavje\xc5\xa1tajna slu\xc5\xbeba je najvi\xc5\xa1e pomogla u borbi protiv Al Kaide je odmah odgovorio: "Jordanci!" te nastavio entuzijasti\xc4\x8dno: "Njihov \xc4\x8dovjek Saad Khair je superstar"._NEWLINE_U filmu Tijelo od la\xc5\xbei Ridley Scotta iz 2008. godine lik ravnatelja jordanske obavje\xc5\xa1tajne slu\xc5\xbebe Hani pa\xc5\xa1e koji glumi Mark Strong je bio inspiriran stvarnim \xc5\xbeivotom i obavje\xc5\xa1tajnim djelovanjem Saada Khaira. Lik Hani Salaam se u filmu naziva Hani pa\xc5\xa1a po po\xc4\x8dasnoj tituli za vrijeme Otomanskog carstva. Svi ravnatelji GID-a u stvarnosti koriste dodatak pa\xc5\xa1a._NEWLINE_U teroristi\xc4\x8dkom napadu na tajnu prislu\xc5\xa1nu stanicu CIA-e u Afganistanu blizu granice sa Pakistanom 2010. godine stradalo je sedam agenata CIA-e i jedan agent GID-a. Agent  identificiran kao Sharif Ali bin Zeid, satnik jordanske obavje\xc5\xa1tajne slu\xc5\xbebe, dobio je punu vojnu po\xc4\x8dast na ceremoniji koja se odnosila samo na njegov "humanitarni rad" u ratom razorenom Afganistanu. _NEWLINE_Na njegovom pogrebu u Ammanu osobno je prisustvovao jordanski kralje Abdullah II. i njegova supruga Rania. Njegova smrt ponudila je rijetki prozor u partnerstvo koje ameri\xc4\x8dki du\xc5\xbenosnici opisuju kao klju\xc4\x8dno za njihovu protuteroristi\xc4\x8dku strategiju. Iako se njegovo sudjelovanje rijetko priznaje javno, Jordan igra sve va\xc5\xbeniju ulogu u borbi protiv al-Qaede i drugih teroristi\xc4\x8dkih skupina, ponekad u zemljama daleko izvan Bliskog istoka, tvrde sada\xc5\xa1nji i biv\xc5\xa1i vladini du\xc5\xbenosnici iz obje zemlje. Trenutni i biv\xc5\xa1i ameri\xc4\x8dki obavje\xc5\xa1tajci priop\xc4\x87ili su kako poseban odnos s Jordanom traje najmanje tri desetlje\xc4\x87a i nedavno je napredovao do to\xc4\x8dke da CIA-in \xc4\x8dasnik za vezu u Ammanu ima slodoban i potpun pristup sjedi\xc5\xa1tu GID-a._NEWLINE_Smatra se da CIA nakon britanske obavje\xc5\xa1tajne slu\xc5\xbebe SIS, poznatije kao Mi6 ima najbolje odnose sa GID-om._NEWLINE_"Jordan je na vrhu na\xc5\xa1e liste stranih partnera", rekao je Michael Scheuer, koji je pro\xc5\xa1le godine podnio ostavku iz CIA-e, zavr\xc5\xa1iv\xc5\xa1i 22-godi\xc5\xa1nju karijeru, od \xc4\x8dega \xc4\x8detiri godine na \xc4\x8delu jedinice koja je pratila vo\xc4\x91u Al Qaede Osamu bin Ladena, "Imamo sli\xc4\x8dne planove i spremni su pomo\xc4\x87i na bilo koji na\xc4\x8din." Iako se izraelski Mossad obi\xc4\x8dno smatra najbli\xc5\xbeim saveznikom CIA-e u regiji, Scheuer i drugi ispitanici su rekli da je GID sposoban i profesionalan kao Mossad, a kao arapska nacija, Jordan je u\xc4\x8dinkovitiji u suzbijanju prete\xc5\xbeno arapskih militantnih organizacija. "GID ima \xc5\xa1iri doseg na Bliskom istoku od Mossada", rekao je Scheuer._NEWLINE_GID se smatra za jednu od najboljih obavje\xc5\xa1tajnih slu\xc5\xbebi na Bliskom Istoku kao i za jednu od najprofesionalnijih u arapskom svijetu. _NEWLINE_Jordanska obavje\xc5\xa1tajna slu\xc5\xbeba, Mukhabarat, smatra se najprofesionalnijom u arapskom svijetu. Za obavje\xc5\xa1tajne podatke s Bliskog Istoka, neki agenti CIA-e smatraju jordansku slu\xc5\xbebu vrijednijom od izraelskog Mossada. "Vrlo su sposobni, \xc5\xbeive u surovom susjedstvu i morali su pre\xc5\xbeivjeti", ka\xc5\xbee biv\xc5\xa1i glavni agent CIA-e.'